**ΕΝΙΑΙΟΣ   ΣΥΛΛΟΓΟΣ   ΕΡΓΑΖΟΜΕΝΩΝ Ψ.Ν.Α**

**Διεύθυνση**                                                   
**Λεωφόρος Αθηνών 374 (**[Χάρτης](https://www.blogger.com/blog/post/edit/3385768875435184172/8392915699715442319)**)  
Χαϊδάρι, Αθήνα Τ.Κ. 12462  
τηλ. 213 2054152**

**FAX: 2132054321**

[http://sylogosdafni.blogspot.gr/](https://www.blogger.com/blog/post/edit/3385768875435184172/8392915699715442319)                                                        ΧΑΪΔΑΡΙ 02/04/2*0*21

Email:sylogosdafni@gmail.com                                                                                                                 Αρ. Πρωτ:24

**ΚΑΤΑΓΓΕΛΙΑ**

**ΑΠΑΞΙΩΣΗ ΤΩΝ ΕΡΓΑΖΟΜΕΝΩΝ ΑΠΟ ΤΗΝ ΔΙΟΙΚΗΤΡΙΑ ΚΑΙ ΠΡΟΕΔΡΟ ΤΟΥ Δ.Σ. ΔΕΣΠΟΙΝΑ ΤΣΑΓΔΗ**

Συναδέλφισσες –Συνάδελφοι,

Παρά τα συνεχή αιτήματα του Σωματείου Εργαζομένων προς την Διοίκηση ΨΝΑ για την ικανοποίηση των δικαστικών αποφάσεων που αφορούν την καταβολή του επιδικασμένου επικίνδυνου και ανθυγιεινού επιδόματος σε (246) συναδέλφους μας και την τελευταία παρέμβαση που έγινε στο Δ.Σ. του Νοσοκομείου προκειμένου να ξανασυνεδριάσουν, με τη συμμετοχή των ίδιων των εργαζομένων, η Διοικήτρια του Νοσοκομείου μας κα Δ. Τσαγδή, μαζί με τον Αναπληρωτή Διοικητή κο Κ. Δούρο και τα διορισμένα μέλη του στο Δ.Σ του Νοσοκομείου ( Φ. Ντόβας, Η. Εμίρης, Β. Κακάλη ) έδειξαν για άλλη μια φορά την **ΑΠΑΞΙΩΣΗ** απέναντι στους εργαζόμενους, αφού αποφάσισαν ομόφωνα στις 31/03/2021 το δρόμο της εκδίκασης των αποφάσεων στο εφετείο.

Άλλωστε με τη συναίνεση της κας Δ. Τσαγδή είχε συγκροτηθεί νέο Δ.Σ. με (3) διορισμένα μέλη ιδιώτες και χωρίς εκπροσώπους εργαζομένων, προκειμένου να αποφασίζουν ομόφωνα την υλοποίηση της θεματολογίας που αφορά το Νοσοκομείο μας και τους εργαζόμενους. **Θεωρούμε αποκλειστικά υπεύθυνη την πρόεδρο του Δ.Σ και Διοικήτρια του Νοσοκομείου** **κα Δ. Τσαγδή γιατί:**

1. Γνωρίζει απόλυτα τις συνθήκες εργασίας ( και όφειλε να ενημερώσει τους ιδιώτες μέλη του Δ.Σ.) οι οποίες δικαιολογούν την καταβολή του επικίνδυνου και ανθυγιεινού επιδόματος.
2. Ξέχασε το ρόλο της συνδικαλίστριας, που σαν εκπρόσωπος της ΔΑΚΕ ΨΝΑ, διεκδικούσε το επικίνδυνο και ανθυγιεινό επίδομα για τους ΤΟΤΕ συναδέλφους της.

**Άραγε τι μπορεί να ισχυριστεί περισσότερο η Διοίκηση στο εφετείο όταν οι εργαζόμενοι έχουν λάβει βεβαιώσεις συνθηκών εργασίας από Προϊσταμένους και Δ/ντές ( βάση αυτών άλλωστε επιδίκασε θετικά ο Δικαστής ) για την αναγκαιότητα της καταβολής τους;**

**ΑΠΑΙΤΟΥΜΕ**

**Άμεση ανάκληση της απόφασης**

**ΔΙΕΚΔΙΚΟΥΜΕ**

* **Την επέκταση του επικίνδυνου και ανθυγιεινού επιδόματος σε όλους τους κλάδους των εργαζομένων.**
* **Ένταξη στα Βαρέα Ανθυγιεινά Επαγγέλματα όλων των εργαζομένων.**

**Για το Δ.Σ.**

**Ο Πρόεδρος                                                                           Η Γραμματέας**

**ΠΑΝΑΓΟΥΛΗΣ ΝΙΚΟΛΑΟΣ                                                        ΜΠΟΣΜΗ ΧΡΙΣΤΙΝΑ**